Պորդենոնե

Պորդենոնե (), քաղաք և կոմունա Իտալիայում՝  Ֆրիուլի Վենետիկ Ջուլիա մարզում, որի կազմի մեջ մտնող նույնանուն գավառի բաղկացուցիչ մասը և վարչական կենտրոնն է։ 

Բնակչությունը՝ 51.044 մարդ, բնակչության խտությունը՝ 1305 մարդ/կմ²։ Զբաղեցնում է 38,23 կմ² տարածք։ Փոստային ինդեքս՝ 33170։ Հեռախոսային կոդ՝ 0434։

Որպես քաղաքի սուրբ հովանավորներ՝ պաշտվում են Աստվածամայրը () և առաքյալ ու ավետարանիչ Մարկոսը։ Քաղաքի տոնը նշվում է ամեն տարի ապրիլի 25-ին։

Մշակույթ 
1981 թվականից Պորդենոնեում յուրաքանչյուր տարի անց է կացվում համր կինոյի միջազգային փառատոն (հետագայում դրան միացել է նաև կարճամետրաժ կինոնկարների միջազգային փառատոնը), իսկ 2000 թվականից կազմակերպվում է Pordenonelegge.it ամենամյա հրատարակչական տասնօրյակ-տոնավաճառը, որի ընթացքում քաղաքի կենտրոնի հրապարակներում ու փողոցներում տեղադրված դարակներում գրքեր են ցուցադրվում ու վաճառվում, կազմակերպվում են ճանաչված գրողների, ժուռնալիստների, գրականագետների հետ հանդիպումներ, հարցազրույցներ։

Հենց այս քաղաքում է ծնունդ առել կենցաղային տեխնիկայի հանրահայտ Zanussi բրենդը։

Անվանի պորդենոնեցիներ 
 Օդորիկո Պորդենոնեցի — կաթոլիկ միսիոներ և ճանապարհորդ. 1316-1330 թվականներին ուղևորություններ է կատարել դեպի Բյուզանդիա, Պարսկաստան, Հնդկաստան ու Չինաստան, եղել է նաև Օրմուզում, Ցեյլոնում ու Սումատրայում։
 Պորդենոնե — նկարիչ
 Լինո Զանուսսի (Պորդենոնե, 15 փետրվարի 1920 թ. — Սան Սեբաստիան, 18 մայիսի 1968 թ.) — իտալացի գործարար, ձեռնարկատեր.  1946 թվականից Zanussi ընկերության սեփականատեր ու ղեկավար

Քույր քաղաքներ
2010 թվականի հունվարի 1-ի դրությամբ Պորդենոնեն բարեկամական ու գործընկերային սերտ կապեր է հաստատել հետևյալ քաղաքների հետ.

 , Շպիտալ ան դեր Դրաու, 1987 թվականից
 , Սան Մարտին, Բուենոս Այրես, 2003 թվականից
 , Իրկուտսկ, 2005 թվականից
 , Օկավա, Ֆուկուոկա

Կլիմա
Köppen Climate Classification-ի դասակարգման համաձայն՝ Պորդենոնեին բնորոշ է խոնավ մերձարևադարձային կլիման, որն ունի Cfa նշագրումը։

Պատկերասրահ

Ծանոթագրություններ

Գրականություն 
 Pietro ANGELILLO (a cura di), "Mille protagonisti per 12 secoli", Dizionario biografico, Pordenone 2000.
 Annalisa AVON, Architettura e città. Pordenone dal primo Novecento agli anni Settanta, Giavedoni Editore, Pordenone, 2015.
 Serena BAGNAROL et al., Le chiese di Pordenone, Libreria editrice vaticana, 2013.
 Andrea BENEDETTI, Storia di Pordenone, Pordenone, 1964.
 Francesco BONI DE NOBILI, Le strade di Pordenone, Pordenone, 1994 (II edizione Godega S.U. 2006).
 Sante BORTOLAMI, Una chiesa, una città: le origini del duomo di Pordenone tra spirito civico e sentimento religioso, GEAP, Fiume Veneto, 1993.
 Vendramino CANDIANI, Pordenone. Ricordi cronistorici, Pordenone, 1902.
 Lorenzo CARDIN, Pordenone. Guida alla città, Biblioteca dell'Immagine, Pordenone, 2014.

Արտաքին հղումներ
 
 http://www.comune.pordenone.it
 https://www.comune.pordenone.it/it/comune/il-comune/strutture/biblioteca. Պորդենոնեի գրադարանի կայքէջը
 https://www.comune.pordenone.it/it/comune/il-comune/strutture/museoarte. Պորդենոնեի քաղաքային թանգարանի կայքէջը
 https://www.comune.pordenone.it/it/comune/il-comune/strutture/museostorianaturale. Պորդենոնեի բնության թանգարանի կայքէջը
 https://www.comune.pordenone.it/it/comune/il-comune/strutture/museoarcheologico. Պորդենոնեի հնագիտական թանգարանի կայքէջը
 https://paff.it/ 
 https://consorziocastelli.it/icastelli/pordenone/torre. Պորդենոնեի ամրոցները  

Իտալիայի բնակավայրեր